 **REPUBLIKA HRVATSKA**

**KARLOVAČKA ŽUPANIJA**

 **OPĆINA PLAŠKI**

 **OPĆINSKI NAČELNIK**

**KLASA: 245-01/25-01/009**

**URBROJ: 2133-14-02/01-25-1**

**Plaški, 30. travanj 2025.**

Na temelju članka 14. Zakona o zaštiti od požara („Narodne Novine“ broj 92/10, 114/22), Programa aktivnosti u provedbi posebnih mjera zaštite od požara od interesa za Republiku Hrvatsku u 2025. godini (Zaključak, KLASA: 022-03/25-07/38, URBROJ: 50301-29/23-25-2, od 27. veljače 2025. godine) i članka 53. Statuta Općine Plaški („Glasnik Karlovačke županije“, broj 41/23), općinski načelnik Općine Plaški dana 30. travanj 2025. godine, donosi

**P L A N**

# ****MOTRENJA, ČUVANJA I OPHODNJE GRAĐEVINA****

**I POVRŠINA ZA KOJE PRIJETI OPASNOST**

**OD NASTAJANJA I ŠIRENJA POŽARA**

**Članak 1.**

Ovim Planom određuju se građevine i površine za koje prijeti opasnost od nastajanja i širenja požara na području Općine Plaški, a posebno poljoprivredne površine za vrijeme žetve i vršidbe, kao i šumske površine za vrijeme ljetnog perioda te mjere motrenja, čuvanja i ophodnje navedenih građevina i površina.

**Članak 2.**

Planom se određuje i zabrana nekontroliranog i neovlaštenog pristupa i boravka na navedenim površinama i građevinama.

**Članak 3.**

Građevine i površine na području Općine Plaški za koje prijeti opasnost od nastajanja i širenja požara su:

* Osnovna škola Plaški, Trg Katarine Zrinski 1 A, Plaški,
* Dom kulture Plaški, I.B. Mažuranić bb, Plaški,
* Knjižnica i čitaonica Plaški, Saborčanska 4 A, Plaški,
* Bivša zgrada Općine Plaški, 143. domobranske pukovnije 5, Plaški,
* Dom zdravlja Ogulin – Područna ambulanta Plaški, I. B. Mažuranić 3, Plaški,
* „INA“ BP Plaški, Plitvička cesta 22, Plaški.

**Članak 4.**

Motrenje, čuvanje i ophodnju građevina i površina iz članka 3. provode službe zaštite u pravnim osobama, ophodnje Hrvatskih šuma – UŠP Ogulin – Šumarija Saborsko Plaški, Vatrogasna zajednica Karlovačke županije, DVD Plaški i komunalni redar Općine Plaški.

Članak 5.

Za građevine i površine iz članka 3. ovog Plana trebaju se poduzeti slijedeće mjere preventivne zaštite, motrenja, čuvanja i ophodnje:

* poduzimanje mjera za dovođenje i održavanje u ispravnom stanju postrojenja, instalacija i uređaja kao njihov tehnički pregled,
* uklanjanje otpada iz zatvorenih i otvorenih prostora koji je nastao u procesu proizvodnje i odlaganja istoga na posebno za to određeno mjesto,
* uklanjanje suvišnih predmeta iz prostorija koji mogu predstavljati opasnost za nastajanje i širenje požara ili koji onemogućavaju brzi izlazak iz ugroženih područja,
* održavanje i omogućavanje brzog pristupa vanjskim hidrantima,
* održavanje slobodnog pristupa vatrogasnim aparatima i uređajima,
* dovođenje u ispravno stanje postojeće vatrogasne opreme i sredstava za gašenje požara te postavljanje istih za na to određena mjesta,
* izvođenje odgovarajućih uređaja i instalacija za dojavu i gašenje požara,
* osiguravanje vatrogasnih dežurstava u vanjskim prostorima.

Uz preventivne mjere navedene u prethodnom stavku svi sudionici zaduženi za provedbu istih dužni su poduzimati i mjere čuvanja te organiziranja motriteljsko - dojavnih službi opremljenih s odgovarajućim sredstvima, opremom i ljudstvom za gašenje požara.

Sredstva za provedbu planova motrenja dojavnih službi osigurat će pravne osobe iz članka 4. koje su vlasnici ili korisnici površine ili građevine kojima upravljaju, dok se sredstva za istu namjenu za fizičke osobe osiguravaju u Proračunu Općine Plaški ako će biti osigurana sredstva.

**Članak 6.**

Ovaj Plan stupa na snagu danom donošenja, a ima se objaviti u „Glasniku Karlovačke županije“ i na službenoj web stranici Općine Plaški, [www.plaski.hr](http://www.plaski.hr).

**OPĆINSKI NAČELNIK**

 **Pero Damjanović**